Cuneiform Tablet TC 3 74
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma PUZUR₄-a-šur-ma a-dí-i KÙ.BABBAR ša a-na-kam iq-ta-bi-ú-ni um-ma šu-nu-ma té-er-ta-ak-nu a-ṣé-er a-wi-lim li-li-ik-ma ša e-pá-ší-im ep-ša-ma KÙ.BABBAR li-qé-a a-ta ma-lá-kà a-na-kam a-šùr-ták-lá-ku a-dí 5 pá-né-e kà-ri-im ú-ša-me-ra-ni ú sí-ki a-šùr-dan ú ša ki-ma i-a-tí ma-aḫ-ri-a-ma uk-ta-na-al a-ma-kam šu-sú-en₆ kà-lá-ší-na-ma le-ta-wa-kum na-áš-pé-ra-ti-a 5 i-na ku-ša-ra a-na šu-ku-bi₄-im DUMU pá-ki-lá ù {d}UTU-ub-lam a-dí-in KÙ.BABBAR ig-ri-šu-nu ú gám-ri-šu-nu a-dí-šu-nu-tí na-áš-pé-ra-tí-a ub-lu-ni-kum lá ub-lu-ni-kum té-er-ta-kà li-li-kam šu-ma na-áš-pé-ra-ti-a lá ub-lu-ni-kum na-áš-pè-ra-tí-a a-šùr-re-ṣí ik-ta-lá-ší-na a-ṣé-er a-šùr-re-ṣí šu-pu-ur-ma na-áš-pè-ra-tí-a lu-šé-bi₄-lá-ku-um a-šur-ták-lá-ku a-na u₄-me-e e-ṣú-tim-ma ḫa-ra-šu a-na a-lim{ki} i-ta-lá-ak šu-ma i-tal-ku té-er-ta-kà li-li-kam